செல்வா, நீங்கள் சொல்வதை மறுப்பதற்கில்லை. த.வி தொடர்ந்து முன்னெடுக்கப்படும் திட்டம். ஆனால் பாருங்கள் translate வார்ப்புரு இட்ட கட்டுரைகள் ஆண்டுக் கணக்கில் அப்படியே கிடக்கின்றன. இவ்வாறேதான் ஆங்கில இணைப்புக்களும். கொள்கை என்று உருவாக்கி ஆங்கிலத்தில் உள்ளவை எல்லாவற்றையும் நீக்க வேண்டும் என்பதல்ல என் வேண்டுகோள். இனிப் புதிதாக உருவாகும்போது நாம் கவனமாகச் செய்ய வேண்டும். பச்சைக்கிளி முத்துச்சரம் போன்று கட்டுரைகள் உருவாவதோ உரிமங்கள் தரப்படாமல் படிமங்கள் பதிவேற்றப்படுவதோ தொடர்ந்தால் அது த.வி.யின் தரத்தையும் நம்பகத்தன்மையையும் பாதிக்கும். ஒரு நம்பகமான தரமான கலைக்களஞ்சியமாக இது வளர்த்தெடுக்கப்படல் வேண்டுமென்றால் ஓரளவு இறுக்க்மான நிலைப்படு எடுக்கப்பட வேண்டும் என்பது என் நிலைப்பாடு. இப்போதுள்ளநிலையே தொடர்ந்தால் ஒரு கட்டத்தில் துப்புரவுப் பணியென்பதே சாத்தியமற்றதாகி விடும். கோபி 20:20, 18 பெப்ரவரி 2007 (UTC)  
கோபி, மேற்கண்ட உரையாடலை அடுத்து பின்வரும் பரிந்துரைகளை தெரிவிக்கிறேன். அனைவருக்கும் ஏற்புடையதாக இருக்கும் என்று நம்புகிறேன்.  
- தமிழ் வெளி இணைப்புகளுக்கு இணைப்பு வரிசையில் முன்னுரிமை.
- இணைப்பு தமிழா ஆங்கிலமா என்று போன்ற வார்ப்புருக்கள் கொண்டு சுட்டிக்காட்டுதல் அவசியம்.
- இணைப்பை விளக்கும் சொற்றொடரும் இணைக்கப்படும் சொற்றொடரும் தமிழில் இருக்க வேண்டும். இணைப்பு சுட்டும் பக்கம் ஆங்கிலமாக இருக்கலாம் என்பதைத் தவிர அனைத்தும் தமிழில் இருக்க வேண்டும். இணைப்பு குறித்த தகவல்கள் ஆங்கிலத்தில் இருப்பதால் தமிழ் வாசகர் அந்நியப்பட்டு விடக்கூடாது. இணைப்பை அழுத்துவதா வேண்டாமா என்ற முடிவை எடுக்க வாசகருக்கு தமிழறிவு மட்டும் போதுமானதாக இருக்க வேண்டும்.
- பொருத்தமான பிற மொழிகள் இணைப்புகள் ஏற்புடையனவே. ஆனால், ஆங்கில விக்கியில் இருந்து அப்படியே வெளி இணைப்புகளை வெட்டி ஒட்டத் தேவை இல்லை. இணைப்புச் சொற்றொடர்களை தமிழாக்கும்போதே அவற்றின் முக்கியத்துவத்தை அறிந்து மிகச் சிறந்தவற்றை தர வேண்டும். ஆங்கில விக்கியின் வெளி இணைப்புகளில் ஏகப்பட்ட எரிதங்கள் உண்டு என்பது இங்கு குறிப்பிடத்தக்கது. அவற்றை கழித்துக் கட்ட முயல வேண்டும். இணைப்புகளை தமிழாக்காமல் சும்மா வெட்டி ஒட்டி விட்டுப் போவது பெரிதும் விரும்பத்தகாத தமிழ் விக்கி பண்பாக கருதலாம்.
- ஏற்கனவே தமிழாக்காமல் கிடக்கும் வெளி இணைப்புகள் பெரும் சுமை தான். அந்தந்த கட்டுரைகளின் முதன்மையான ஆசிரியர்கள் இவற்றை தமிழாக்கும் பொறுப்பை ஏற்க வேண்டும். அடுத்தவர் விட்டுச் சென்ற பிழையை நாம் களைவது விக்கிப் பண்பு தான் என்றாலும் கோபி, என் போன்று துப்புரவுப் பணியில் குறைவாகவே ஈடுபடும் பங்களிப்பாளர்களுக்கு இவற்றை தமிழாக்குவது பெரும் சுமை என்பதும் தொடர்ச்சியாக செய்யும்போது ஒவ்வொரு இணைப்பாக கவனித்துத் திருத்துவது கடினம் என்பதும் உணரப்பட்ட வேண்டும். சில சமயங்களில் கவனிக்காமல் ஆங்கில இணைப்புக்களை ஒட்டு மொத்தமாக நீக்குவதற்கான சூழலையும் இது ஏற்படுத்துக்கூடும். எனவே, பழைய கட்டுரைகளின் முதன்மை ஆசிரியர்கள் இதில் பொறுப்பெடுத்துக் கொள்வது நலம். குறைந்தது 10, 000 கட்டுரை இலக்கை அடையும் முன் இந்த பணி கொஞ்சம் கொஞ்சம் செய்து முடிக்கப்பட்டிருக்க வேண்டும். அது வரை தமிழாக்கப்படாத இணைப்புகள், உசாத்துணைக் குறிப்புகள் ஆகியவற்றை துப்புரவுப் பணியில் நீக்குவதற்கும் தேவைப்படலாம்.
- பச்சைக்கிளி முத்துச்சரம் போன்று முழுமையான ஆங்கில கட்டுரைகள் இன்றைய தமிழ் விக்கிக்கு தேவை இல்லை. கொஞ்சம் கொஞ்சமாக கட்டுரையை உருவாக்கினாலும் தமிழிலேயே செய்து விடுவது நன்று.  
--Ravidreams 22:52, 18 பெப்ரவரி 2007 (UTC)  
இந்த உரையாடலை பார்த்துவிட்டு எழுமாற்றாக சீன, ஸ்பானிய, பிரேஞ்சு, ஜப்பானிய விக்கிபீடியாக்களை பார்வையிட்டேன். ஆங்கில இணைப்புக்கள் எதுவும் காணப்படுவதாக தெரியவில்லை. அத்தோடு ஆங்கில விக்கிபீடியாவிலும் தமிழ், ஜப்பானிய வெளி இணைப்புக்கள் காணப்படுவதாக தெரியவில்லை.  
ஆனால் இந்த நிலையை இட்டு கவலைப்படலாம். இந்த நிலையை மாற்றுவதற்கான புறச்சூழல்களை எவ்வாறு உருவாக்கலம என்பதுபற்றி ஆக்கபூர்வமாக சிந்திக்கலாம். ஆனால், சட்டங்கள், ஒழுக்காற்று உருவாக்கம் போன்றவற்றின் மூலம் இச்சூழலை மாற்ற முடியும் என்று நன நம்பவில்லை.  
இதை விக்கிபிடியாவுக்கு வெளியே நின்று தான் பார்க்கமுடியும்  
இது ஒரு வரலாற்றுக்காலகட்டம். நாம் இன்னமும் மேற்கின் மேலாதிக்கத்தின்கீழ் அடிமையாகத்தான் இருக்கிறோம். இன்னமும் சுதந்திரம் கிடைக்கவில்லை. ஒருகாலத்தில் சுதந்திரம் சாத்தியப்படுமானால் ஏதாவது செய்யலாம். அடிமைச்சமூகம் தனது இந்த தலைவிதி காரணமாக இப்படி வெளியிணைப்புக்களை வேறு வழியின்றி கொடுக்கிறது. இதை சட்டம்போட்டு தடுக்க முனைவது வ்ரலாற்று ஓட்டத்தை வேலிபோட்டு தடுப்பது போன்றது. பாசிசம் என்று சொல்லலாமா?  
இந்த அடிமைத்தனம் தொடர்பான பிரக்ஞை கொண்டவர்கள் மேற்கு மொழி இணைப்புக்களை தவிர்க்கலாம். தரமான உள்ளடக்கங்களைத் தமிழில் உருவாக்கலாம். மற்றவர்களுக்கு முன்மாதிரியாக இருக்கலாம். ஆனால் இந்த மனமாற்றங்கள் எல்லாம் பெரிதாக எதையும் சாதிக்கப்போவதில்லை.
அரசியற் புறச்சூழல் மாறும்வரை.  
--மு.மயூரன் 11:17, 19 பெப்ரவரி 2007 (UTC)  
தமிழர்களுக்கு தமிழ் மட்டும்தான் தெரிய வேண்டும் என்று நினைப்பது குறுகிய பார்வை. இன்று நாம் குறைந்தது இரண்டு மொழிகள்ளூடாக பயணிக்கின்றோம். இது ஒரு வரலாற்று நிர்ப்பந்தம்தான். பல்லினப்பண்பாட்டை மறுக்க முடியாமல் ஏற்றவர்கள் நாங்கள் என்று ஆசிஸ் நாண்டி குறிப்பிடுவார். தாய் மொழியில் கல்வி நன்றுதான். ஆனால் ஆங்கிலமும், பிற மொழி அறிவும் எமக்கு அவசியம். சிங்களம், இந்தி, பிற ஐரோப்பிய மொழிகளிலும் வெளி இணைப்புகளைத் தரலாம். --Natkeeran 12:34, 19 பெப்ரவரி 2007 (UTC)  
நற்கீரன், சிங்களம், இந்தி, சீன மொழிகளிலும் வெளி இணைப்புக்கள் தரலாம் என்ற கூற்று தன்னளவிலேயே தோற்று தன்னைப்பார்த்து சிரிக்கிறது ;-)
பேரினவாதத்தின் இப்படியான ஆயிரம் கூற்றுக்களை நம கேட்டிருக்கிறோம். உலகமயமாதலை நியாயப்படுத்தும்போது அமெரிக்க ரசு கூறும், நீங்கள் இங்குவந்தும் வியாபாரம் செய்யலாம், முதலிடலாம் என்று.  
ஒரு பெரிய சக்கரத்தின் சுழற்சியில் ஒத்துச்சுழலும் சின்னஞ்சிறிய வெளிப்பாடுதான் இந்த வெளியிணைப்பு விவகாரம். விக்கி ஒழுக்காறுகள் என்ன சொல்கின்றன என்று பார்த்து அதன்படி செய்வதுதான் இதற்கு ஒரேயொரு தீர்வு.  
1. ஆங்கில விக்கிபீடியாவில் பிரேஞ்சு, சீன, தமிழ் பக்கங்களுக்கு இணைப்பு தரலாமா? அப்படி தரலாம் என்றால் இங்கேயும் ஆங்கில பக்கங்களுக்கு இணைப்பு தரப்படுவதை ஏற்றுக்கொள்ளலாம். விக்கி சட்டதிட்டங்களுக்கு மாறாக செயற்படத்தேவையில்லை.  
எனவே நற்கீரன், ஆங்கில விக்கிபீடியாவில் ஏனைய மொழி வலைப்பகக்ங்களுக்கு கட்டுரைகளுக்கு இணைப்பு தரலாமா என்பதை ஆராய்ந்து சொல்லுங்கள்.  
--மு.மயூரன் 13:21, 19 பெப்ரவரி 2007 (UTC)  
:: இதில் சிரிக்க ஒன்றுமில்லை. ஐரோப்பாவில் ஆங்கிலம் அறியாதா ஆனால் தமிழ் தெரிந்த தமிழர்கள் பல உண்டு. இந்தியாவில் ஆங்கிலம் அறியாத ஆனால் இந்தி போன்ற பிற மொழிகள் தெரிந்த நிறைய தமிழர்கள் உண்டு. ஆங்கில மொழியில் அவர்கள் மொழியிலேயே சிறப்பாக இங்க முடிகின்றது. வேற்று மொழிகளுக்கு அவர்கள் விக்கி உள் இணைப்புகள் ஊடாக செல்ல முடிகின்றது. இங்கும் அப்படியும் செய்து, வேற்று மொழிகளில் உள்ள சிறந்த சுட்டிகளை இங்கு சுட்டலாம், **தமிழர் தெரிவாக**. இது சிறந்த நடைமுறையாக எனக்கு தெரிகின்றது. மேலும், ஆ.வி.யிலும் பிற மொழிக்கு இணைப்புகள் வழங்குவது தடைசெய்யப்படவில்லை. --Natkeeran 13:28, 19 பெப்ரவரி 2007 (UTC)  
ஆ.வி.யில் யப்பானிய மொழி பற்றிய கட்டுரையைப் பார்வையிட்டேன். அதனை எழுதுவது தொடர்பான pdf கோப்பொன்று மட்டுமே யப்பானிய வெளி இணைப்பென்ற கொள்ளக் கூடியதாக இருக்கிறது. த.வி.யில் **தமிழ்** பற்றிய கட்டுரையைப் பார்த்தேன். அது translate வார்ப்புருவுடன் இருக்கிறது. என்னத்தைச் சொல்ல? --கோபி 16:07, 19 பெப்ரவரி 2007 (UTC)
:இது இணையத்தில் ஒருமொழிச்சார்பைக் காட்டுகிறது கோபி. ஆங்கிலம் அளவிற்கு தமிழ்ப் பக்கங்கள் இணையத்தில் இல்லவே இல்லை என்பது வருத்தத்திற்குறிய உண்மை. அதனால்தான் ஓரளவு தொடர்பிருந்தாலும் வலைப்பதிவானாலும் தமிழில் இருந்தால் இணைப்பு தந்து வருகிறோம். ஆனால் தற்போதுள்ள நிலையில் ஆங்கில வெளியிணைப்புகளை அறவே நீக்க முற்படுவது சரியல்ல என்றே தோன்றுகிறது. சில ஆங்கில வெளியிணைப்புக்கள் ஆங்கில விக்கி கட்டுரைகள் இல்லாது இங்கு மட்டும் இருக்க வாய்ப்புண்டு. அதனால் அங்கு சென்று பார்த்துக் கொள்வர் என்று விடமுடியாது. துவக்கத்தில் மௌ டம் தமிழ் கட்டுரையில் இருந்த சில இணைப்புகளும் மேற்கோள்களும் ஆ.வி. கட்டுரையில் இல்லாமல் தான் இருந்தன. -- Sundar <sup>\பேச்சு</sup> 16:21, 19 பெப்ரவரி 2007 (UTC)